Phemiti ya kalafo ya bongaka e fuwa motho ya tswang ka ntle ho naha ya batlang ho fumana kalafo ya bongaka mona Afrika Borwa. Phemiti e jwalo ya kalafo ya bongaka e sebetsa bakeng sa boholo ba dikgwedi tse tsheletseng ka nako. Etsa kopo ya phemiti ya phapanyetsano embasing kapa misheneng o haufi le wena wa Afrika Borwa.
Tlatsa foromo ya kopo ya BI-1738.
Romela phasepto e lokelang hosebetsa nakong ya matsatsi a seng ka tlase ho a 30 ka mora ho fellwa ke nako ya leeto le neng le lohothwa.
Romela bopaki ba tjhelete bakeng sa ho lefella ditlhoko tsohle tsa letsatsi le letsatsi tsa batho bohle hore di tsamaye le motho ya tshwereng phemiti ya bongaka mme bona bo be ka mokgwa wa ditatemente, ditlankana tsa moputso kapa ditjheke tsa boeti.
Romela lengolo le tswang ngakeng kapa institjhusheneng ya bongaka, le hlahisang mabaka kapa tlhokeho ya kalafo, nako e lebelletsweng ya kalafo le dintlha tsa merero ya kalafo mona Afrika Borwa.
Fana ka dintlha tsa motho kapa institjhushene e tla ba le boikarabelo ba ditjeo tsa bongaka le ditefello tsa sepetlele tsa motho ya tshwereng phemiti, ha e le teng. Romela bopaki ba ditjhelete kapa tshireletso ya bongaka haebe sekimi sa hao sa bongaka kapa ramosebetsi wa hao a ke ke a ba le boikarabelo ba molato o bileng teng.
setifikeiti sa moento, ha ho hlokeha.
Dikopo di ka nka boholo ba matsatsi a 30.